Egipte desafia Israel i obrirà la frontera amb Gaza\nDAVID D. KIRPATRICK The New York Times 30/04/2011 00:00\n260x366 El pas fronterer de Rafah, entre Egipte i Gaza, està tancat des del 2007, quan Hamàs va prendre el poder a la franja. / SAID KHATIB / AFP El pas fronterer de Rafah, entre Egipte i Gaza, està tancat des del 2007, quan Hamàs va prendre el poder a la franja. / SAID KHATIB / AFP\nEl nou rumb que ha pres la política exterior d'Egipte ha començat a remoure l'ordre establert al Pròxim Orient. El Caire vol obrir la frontera amb Gaza i normalitzar les relacions amb dos dels grans enemics d'Israel i occident: Hamàs i l'Iran.\nLes autoritats egípcies, esperonades per l'esperit de la revolta i amb un ull posat en les pròximes eleccions, diuen que s'estan movent cap a polítiques que recullen el sentiment de la seva opinió pública. La idea final és recuperar la influència sobre el Pròxim Orient que es va esvair quan el país es va convertir en aliat de Washington i Israel l'any 1979 amb l'acord de pau amb l'Estat hebreu.\nLa primer entrega d'aquesta nova era ha estat l'acord, forjat al Caire, per a la reconciliació palestina. "Estem obrint una nova pàgina", ha dit l'ambaixadora Menha Bakhoum, portaveu del ministeri d'Exteriors. "Egipte està recuperant el paper del qual havia abdicat".\nEls canvis al Caire modifiquen l'equilibri de poder a la regió. Egipte vol parlar de tu a tu amb l'Iran i això el distanciarà d'Israel, que observa els canvis amb alarma. "Estem preocupats -diu un alt càrrec israelià- per l'acostament entre l'Iran i Egipte i la millora de la relació entre Egipte i Hamàs". "Aquesta evolució podria tenir implicacions en matèria de seguretat a Israel", diu l'alt càrrec, que manté l'anonimat perquè els temes estan encara en discussió. "Si fins ara Hamàs s'ha rearmat tot i els esforços d'Egipte per impedir-ho, què pot passar ara si ningú no els atura?", es pregunta. Israel, que confiava cegament en Egipte per mantenir tancada la frontera de Gaza, que és per on les armes arriben a Hamàs.\nTot i la nova independència respecte dels que fins ara han estat els seus principals aliats, Egipte està compromès amb els antics acords, incloent-hi el tractat de pau amb Israel, insisteix la portaveu d'Exteriors egípcia, però alhora qualifica de "vergonyós" el bloqueig a la frontera de Gaza, que aviat s'obrirà "del tot".\nEn el mateix sentit, Egipte normalitzarà la relació amb l'Iran. "Tot el món menys els Estats Units i Israel té relacions diplomàtiques amb l'Iran. Per a nosaltres és un veí més i volem tenir bones relacions amb aquest país", conclou la diplomàtica egípcia.


Particulars - Requena Advocats\nA Requena Advocats acompanyem els nostres clients en aquells moments que més necessiten que un equip de professionals els escolti. La seriositat, l’eficàcia, l’experiència i els èxits aconseguits ens avalen en les següents àrees de pràctica:\nDefensa i acusació particular en els següents àmbits:\nAssessorament jurídic i defensa penal en el procediments de delictes lleus, abreujat, ordinari i Tribunal del Jurat:\nDelictes d’homicidi, lesions i tortures.\nDelictes contra la llibertat: detencions il·legals, amenaces i coaccions.\nDelictes contra la llibertat i indemnitat sexuals.\nDelicte d’omissió del deure d’auxili.\nDelictes contra l’honor: injúries i calumnies.\nDelictes de falsedat.\nDelictes contra la seguretat viària.\nDelictes contra l’administració de justícia.\nDelictes contra l’ordre públic.\nÀrea de Dret civil i de Familia\nÀrea del Dret civil i de Familia\nSeparacions i divorcis de mutu acord o contenciosos.\nDesacords en l’exercici de la potestat parental.\nReclamació per la via civil i/o penal per impagament de la pensió d’aliments.\nRevisió de sentències.\nContractes d’arrendament i /o compra-venta.\nDivisió de la cosa comú: béns immobles.\nDanys corporals i materials.\nDeutes i impagaments.\nDesnonament per impagament de rendes, expiració de contracte o precari.\nClàusules abusives: clàusula sòl, despeses d’hipoteca.\nRecursos d’alçada o de reposició contra actes administratius.\nRecursos contra resolucions d’expedients administratius sancionadors.\nTrànsit: Al·legacions i recursos contra sancions.\na) Processos selectius:\nb) Expedients disciplinaris:\nImpugnació de resolucions expresses, actes presumptes o actuacions per la via de fet de qualsevol administració pública davant els Jutjats Contenciosos Administratius o davant el Tribunal Superior de Justícia de Catalunya.\nRecursos d’apel·lació davant el Tribunal Superior de Justícia de Catalunya per interlocutòries o sentències dels jutjats unipersonals.\nInterposició de recursos per vulneració de drets fonamentals.\nIncidents d’execució de sentències.\nIncidents d’extensió d’efectes.


Impulsant Solsona | Nació Solsona\nper David Rodríguez i González, Solsona, 24 de maig de 2019 a les 13:58 |\nS’acosten unes noves eleccions i, per tant, clou una campanya electoral on les diferents candidatures han intentat convéncer la ciutadania que la seva opció és la millor per a gestionar el futur de Solsona. De fet, m’agrada pensar que la campanya no són quinze dies, sinó quatre anys. La campanya engega just l’endemà de l’elecció del nou govern i és a partir de la tasca diària que un equip ha de demostrar que és capaç de gestionar els afers de la ciutat.\nI que és capaç de fer-ho basant-se en uns criteris de justícia social, de responsabilitat amb les finances municipals, que són els diners de tots els solsonins i solsonines, amb capacitat d’escoltar la ciutadania per entendre les seves necessitats, situant les persones al centre de l’acció política, amb voluntat de treball i amb uns objectius estratègics clars que marquin l’acció de govern. Considero, honestament, que podem presentar un balanç molt positiu i que una majoria àmplia de la població solsonina reconeix la millora evident que ha tingut la ciutat durant aquests anys de governs d’Esquerra Republicana de Catalunya.\nDeixem un llegat històric amb la compra del Camp del Serra i de l’edifici de cal Manel, on se situarà la Casa del Carnaval. A això cal sumar-hi l’arribada d’Alvic a les antigues instal·lacions de Tradema. Però també amb accions de menys envergadura que han permés l’acostament als barris i millorar la qualitat de vida dels seus veïns i veïnes. En aquests moments, Solsona es troba en un punt d’inflexió molt interessant. Deixem enrere el període de crisi i se n’albira un de prosperitat.\nPer encarar els nous temps, presentem un programa electoral ambiciós i exigent, però realista, que intenta seguir un ventall ampli d’actuacions en àmbits molt diferents i que vol mantenir l’esperit de governança de la ciutat que, en la darrera dècada, ha fet possible un canvi molt positiu a Solsona. Per això, la promoció de l’habitatge de lloguer, l’educació, la inclusió, les polítiques d’igualtat i de justícia social, el manteniment de l’atenció als barris i la millora de l’espai públic i dels equipaments municipals, l’ampliació de serveis a la ciutadania i l’aprofundiment en la millora de l’atenció que, des del consistori s’ofereix, la promoció econòmica i l’atenció a les persones grans i joves, centren els objectius que ens hem marcat per al proper mandat.\nL’experiència ens diu que les ciutats que prosperen són aquelles amb governs estables i perllongats en el temps que permeten una continuïtat de projectes i estratègies. I ERC Solsona té un model clar de ciutat que és perfectament reconeixible per a tothom.\nPer seguir fent-ho possible, a la candidatura m’acompanyen un equip de persones molt equilibrat, de gent preparada i amb ganes de continuar fent molt bona feina. Però, sobretot, de bones persones, que és la primera condició que s’ha de reunir per a poder fer bones polítiques. Ens agradaria poder comptar amb el teu suport. Diumenge ens veiem a les urnes.\nAlcalde de Solsona candidat a la reelecció per ERC\nEleccions municipals 2019, Política, David Rodríguez, eleccions municipals 2019\nPer Ovella negra el 24 de maig de 2019 a les 16:21\nSi, però del Centre Sanitari millor que no en parleu. L’esteu abocant al desastre i mireu cap un altre costat quan es de les coses mes importants a gestionar. Vergonya us hauria de donar!!


Cubelles estrena la fase 1 de desconfinament | Ràdio Cubelles\nCubelles estrena la fase 1 de desconfinament\nUna de les novetats principals són les trobades socials de deu persones, que Protecció Civil recomana que tinguin lloc preferentment en espais oberts\nUna de les principals novetats del canvi de fase són les trobades de fins a deu persones a casa o a l'espai públic, sempre i quan es mantingui la distància social (2m) i la resta de mesures de prevenció. En aquests casos, des de Protecció Civil de la Generalitat s'ha recomanat que les trobades es facin en espais oberts dins de les cases, com patis o terrasses, o preferentment a l’espai públic. Per a aquestes trobades no hi ha limitació horària.\nTambé es permet des d’aquest dilluns la mobilitat dins de qualsevol municipi de la mateixa regió sanitària que es trobi en la mateixa fase de desconfinament. En el cas de Cubelles es considera la mateixa regió sanitària la formada per Cunit, la comarca del Garraf i bona part de l’Alt Penedès.\nEs recupera, també, part de l'activitat econòmica en aquesta nova etapa del desconfinament. Per exemple, les botigues de menys de 400m2 podran obrir sense que faci falta demanar hora però amb un límit del 30% de l'ocupació màxima i garantint un accés preferent a les persones majors de 65 anys dins de la franja horària destinada a aquests col.lectius. Es poden fer accions comercials i promocions, sempre i quan s'evitin aglomeracions de persones. Els centres de jardineria i vivers poden obrir sense límit de superfície, però cal demanar hora per anar-hi.\nTambé es poden obrir les terrasses dels bars i els restaurants amb la meitat de les taules, que han d'estar separades 2 metres, i poden admetre un màxim de deu persones juntes.\nPel que fa a les franges horàries per les passejades i les sortides esportives, en general es mantenen com fins ara i dins dels límits del terme municipal. Només hi ha excepcions per segons quins esports federats.\nEntre els serveis municipals que es recuperen hi ha el prèstec de llibres de la biblioteca Mossén Joan Avinyó.


Ulleres de Metall - OPTICLIC\n> Ulleres de Sol>Gafas de Hombre>Ulleres de Metall\nLes ulleres de sol polaritzades...\nMODA MONOFOCAL DONA PROGRESSIU FEMENINA lleugera METALL ACETAT color ULLERA GRADUADA\nUlleres de Metall Hi ha 10 productes.\nS'estan mostrant 1 - 10 d’elements 10\nBULGET 3187 BULGET 3187\nLes ullera BULGET 3187, és una muntura de metall de sol masculina realitzada en negre mat i amb forma cuadrada i de doble pont. Es caracteritza per tenir un doble pont discret i les varetes metàl·liques que li atorguen lleugeresa. Lents verds polaritzades, per a més protecció. Les ullera BULGET 3187, és una muntura de metall de sol...\nBULGET 3207 BULGET 3207\nLes ulleres BULGET 3207, és una muntura de metall de sol masculina realitzada en forma rodona i doble pont. De cèrcol de color negre mat i doble pont i varetes en daurat brillant. Es caracteritza per tenir un doble pont discret i les varetes fines metàl·liques que li atorguen lleugeresa. Lents grisos-blau polaritzades, per a més protecció. Les ulleres BULGET 3207, és una muntura de metall de sol...\nCentrostyle 59072 Centrostyle 59072\nUllera de sol unisex que representa la forma clàssica de la Round Metal. Amb forma rodona i metall fi daurat, inclou lents polaritzades amb color verd i categoria 3. Ullera de sol unisex que representa la forma clàssica de...\nGIGI 6208 GIGI 6208\nUllera de sol unisex de metall amb cella d'acetat, versió pròpia de la clàssica aviador. Lents CR39 d'alta gamma amb la màxima protecció ultraviolada i alt confort visual. Ullera de sol unisex de metall amb cella d'acetat, versió...\nMONGAF TR 2123/S MONGAF TR 2123/S\nLa ullera TR 2123/S de MONGAF és una muntura de sol polaritzada d'acer inoxidable i unisex amb forma d'aviador. El color marró degradat de les lents i el contorn negre amb un doble pont daurat garanteix un look atrevit. Aquesta ullera es caracteritza per la seva personalitat, ja que té les plaquetes i varetes daurades. La ullera TR 2123/S de MONGAF és una muntura de sol...\nRAY BAN 3016 RAY BAN 3016\nLes ulleres de sol Ray-Ban® Clubmaster Classic són d'estil retro i atemporals. El seu disseny ha estat de manera reiterada l'elecció dels referents intel·lectuals i culturals. Un disseny que s'avança a les tendències futures. Conté lents verdes polaritzades, bloquejant més de l'99% dels reflexos de la llum, augmentant la claredat visual i reduint el... Les ulleres de sol Ray-Ban® Clubmaster Classic són...\nRay Ban 3136 Ray Ban 3136\nLes Ray-Ban® Caravan, són un model d'ulleres de sol més conegudes del món. Muntura metàl·lica daurada tipus aviador quadrada, amb lents en verd degradar minerals. Les Ray-Ban® Caravan, són un model d'ulleres de sol més...\nRAY BAN 3447 RAY BAN 3447\nLes ulleres de sol Ray-Ban® RB3447 són totalment retro. Aquest model ha estat utilitzat per músics llegendaris i està inspirat en la contracultura dels anys 60, dècada en què va néixer. Metàl·liques i unisex, són conegudes per les seves lents de vidre rodones i definides i per la seva forma característica. Les ulleres de sol Ray-Ban® RB3447 són totalment retro....\nRISCHIO 31013 RISCHIO 31013\nLa ullera Rischio 31013 és una ullera de sol infantil de la nova col·lecció 2019. Muntura amb cella i varetes en injectat negre mat i combinada amb resta de frontal en metall plata. La ullera Rischio 31013 és una ullera de sol infantil de...\nSTING SST074 STING SST074\nUllera de sol masculina. Muntura de metall color plata Gunmetal brillant i un engomat frontal que recobreix la part anterior de la muntura. Amb forma rodona, les seves lents de sol categoria 3 són de color negre degradat. És una ullera molt lleugera i fàcil de combinar.El pont de la muntura juntament amb una banda taronja recullen les noves tendències en... Ullera de sol masculina. Muntura de metall color plata...


Banyeres del Penedès | enciclopedia.cat\nla Guàrdia de Banyeres (ant.)\nMunicipi del Baix Penedès, a 6 km del Vendrell, al nord-est.\nEl terme comprèn, a més del poble de Banyeres del Penedès, cap de municipi, les caseries de les Masies de Sant Miquel i de Saifores i les urbanitzacions dels Boscos, Casa Roja i el Priorat de Banyeres. Els accessos a Banyeres es fan, principalment, per l’Arboç, on hi ha l’estació de ferrocarril més propera (2 km) i l’enllaç amb la carretera del coll de la Creu d’Ordal (N-340). La carretera local de l’Arboç a Banyeres té una bifurcació a mà dreta cap a Lleger, Cornudella i Sant Jaume dels Domenys, i una continuació cap a ponent que condueix a Llorenç del Penedès. Des de Llorenç es pot anar a Saifores, per la carretera de Santa Oliva i el Vendrell. L’autopista AP-7 vers Tarragona travessa l’extrem NW del terme de Banyeres i enllaça amb la AP-2 cap a Lleida, però no té accessos al terme.\nEl poble de Banyeres del Penedès\nEl poble de Banyeres del Penedès (1.474 h el 2006) és situat a redós del puig (172 m) on hi ha les restes del castell de Banyeres. La plaça Major té una curiosa entrada per tres arcades que serveixen de porxada a la casa dels Ventosa. Hi ha un om centenari i el pou del comú d’altre temps, i una font més moderna de la qual raja aigua fresca. L’església parroquial de Santa Eulàlia es construí el 1780 en substitució d’una església anterior, de la mateixa advocació, que era situada vora el castell de Banyeres, segons un document del 1054. Al carrer Major trobem Cal Figueres, casa edificada sobre un pas cobert, sostingut per tres arcs de mig punt i que sembla guardar l’accés al recinte de l’antic castell. Al mateix carrer Major hi ha Cal Torres, edifici bastit als voltants del 1900, de grans dimensions, del qual destaca sobretot la part posterior. També al carrer Major trobem l’Antic Hostal del segle XVIII, que avui es troba deshabitat i en mal estat de conservació. A l’esquerra hi ha un magatzem i, al seu davant, un celler amb cups que data del 1771. Al capdamunt del carrer Major hi ha Cal Ventosa, casal de grans dimensions que fou construït vers el 1920 en substitució d’una antiga masia.\nEntre les diverses entitats culturals i esportives del poble destaca per la seva tradició la Societat Nova, creada el 1933, que inclou una colla de grallers, un grup de gegants i un de diables. Disposa de la Casa Museu de l’escultor Josep Cañas i Cañas, fill del poble.\nSe celebra la festa major petita en honor de la patrona, santa Eulàlia, pel febrer, i la festa major d’estiu pel juliol, amb un animat correfoc. Durant el Carnestoltes, la Societat Nova prepara diferents actes i a l’octubre hom pot gaudir de la festa de la verema, durant la qual els infants del poble, amb vestits típics, trepitgen el raïm, que, després de recollir el most, es porta a beneir a l’església tot fent una cercavila.\nL’antic priorat benedictí, actualment santuari, de Santa Maria de Banyeres, que depengué de l’abadia de Ripoll, és situat al S del poble, vora el cementiri. Se’n conserva l’església romànica de Santa Maria del Priorat, de dues naus, la primitiva de planta rectangular i amb la volta més alta que la segona. Cada nau té el corresponent absis i totes dues es comuniquen per dues arcades, lleugerament apuntades, obertes al mur de separació. Hi ha una porta, avui tapiada, a la façana de la nau més antiga, la qual, per la part de dins, forma una arcada que encabeix un sarcòfag, amb quatre escuts d’armes i quatre columnetes, ja d’època gòtica. La façana oposada té la porta d’entrada encarada a migdia, i un petit cos afegit que corresponia a la sagristia. A l’interior de la segona nau, entre l’absis i la sagristia, hi ha una fornícula amb arquet ogival que conté una pedra de base recta i costats arquejats en punta d’ametlla, amb una creu occitana en baix relleu. És probablement un element estrany al temple, qui sap si de procedència funerària.\nEl primer esment concret que hom té d’aquesta església és de l’any 1214, data en què Guillema de Castellví donà a Santa Maria de Banyeres tots els drets que tenia sobre l’honor de Salomó, en terme de Castellví de la Marca, parròquia de Sant Bartomeu de Puigtinyós. S'ignora la data en què es va formalitzar la dependència de Santa Maria de Banyeres respecte de Ripoll. Antoni Pladevall diu que devia ser després del 1070, quan Ripoll s’uní a Sant Víctor de Marsella. Tal vegada la data de la donació del priorat de Sant Quintí al monestir de Ripoll (1189) és contemporània de la de Santa Maria de Banyeres. La dependència de Ripoll és documentada entre els anys 1318 i 1352.\nDel Priorat de Banyeres, el 1352, depenien 36 masos del lloc de Salomó. La decadència demogràfica del país afectà el priorat, però no l’extingí. El 1559 el Priorat de Banyeres i els seus béns foren units al col·legi de benedictins de Lleida i, posteriorment, a Sant Pau del Camp, de la Congregació Claustral Tarraconense, que perdurà fins la desamortització (1835).\nLes Masies de Sant Miquel i Saifores\nLa caseria de les Masies de Sant Miquel (139 m i 159 h el 2005) és situada al SW del cap de municipi. És un carrer de cases, moltes de reconstruïdes i convertides en habitatges de segona residència, que acaba sobtadament a sobre mateix de la riera de Banyeres, i de les quals destaca Can Canyís. Al capdavall del carrer hi ha una fonteta amb la inscripció “arribà l’aigua a Sant Miquel el 4-8-79”. L’ermita de Sant Miquel consta d’una nau de petites dimensions i la volta lleugerament apuntada; segons la inscripció que hi ha damunt la porta d’entrada, data del 1766.\nEn terrenys de Can Canyís es descobrí el 1960 un jaciment arqueològic de gran interès, classificat per Salvador Vilaseca com una necròpolis del període IV de la primera edat del ferro. Entre les troballes que s’hi efectuaren hi havia objectes de restes òssies i l’arnès (canyelleres, elm, puntes de llança, etc.) d’un guerrer. Una gran part d’aquest material és al Museu Arqueològic del Vendrell. El 1998, durant les obres de construcció d’una bassa a les Masies de Sant Miquel, es descobrí un nou jaciment ibèric, del segle III aC. Catalogat com a bé cultural d’interès nacional i comparat s al d'Ullastret, la seva importància es confirmà i es detallà el 2018, any que un equip d’arqueòlegs de la Universitat de Barcelona i de l’Institut Català d’Arqueologia Clàssica identificaren a la mateixa zona, amb l’ajut del georadar, les restes d’una ciutat ibera que ocupava una extensió d’unes 4,5 ha. Les primeres prospeccions revelaren una estructura de carrers i habitatges en forma de quadrícula. La ciutat, habitada entre el segle IV aC fins vers l’any 200 aC, fou abandonada durant la segona guerra Púnica o durant les revoltes posteriors. Hom suposa que el nucli era habitat pels cessetans (o cossetans). L'any 2019 es dugueren a terme les primeres excavacions.\nGairebé a l’extrem SW del terme de Banyeres hi ha la caseria de Saifores, situada en una petita elevació (132 m), a la dreta de la carretera de Llorenç al Vendrell. És un llogaret de poques cases, on destaca Cal Garriga, masia que avui serveix de masoveria. Tenia un centenar d’habitants el 1960 i 76 el 2005. Per sant Pere, al juny, se celebra la festa major. El lloc és antic, documentat ja el 1151, en una donació que feren Guillem de Castellví i Ponç Pere de Banyeres d’unes terres ermes a Miró de Saifores, muller i fills. El mateix individu l’any 1173 tenia una horta a prop del rec del Molí.\nCal Mata és una de les setze cases del poblet, amb documentació coneguda a partir del 1351. Al costat de la Casa Vella es construí el 1915 la Casa Nova de Cal Mata. La que era una explotació agrícola, en la dècada de 1970 fou transformada i habilitada: de les cambres se’n feren aules, cuina menjador i biblioteca, les solls i els estables es convertiren en tallers, es construí una piscina i, en poc temps, el mas es convertí en casa de colònies i en un centre dedicat al món educatiu, on s’organitzen cursets i escoles d’estiu, coordinat per la Fundació Àngels Garriga.\nEn els darrers anys al terme s’han construït algunes urbanitzacions. Els Boscos és una urbanització situada al SW del poble, a prop de l’església de Santa Maria del Priorat. Dos quilòmetres a ponent d’aquesta urbanització, vora la carretera de Llorenç del Penedès al Vendrell, i estenent-se també pel terme de Llorenç, hi ha la que s’anomena el Priorat de Banyeres, amb una sèrie de carrers i avingudes enjardinades en direcció al Vendrell; es fa festa major per l’agost. Una tercera urbanització és coneguda com a Casa Roja i s’hi accedeix des de Llorenç del Penedès. Celebra la festa major també per l’agost. Entre les tres urbanitzacions sumaven 722 h el 2005.\nA la part oposada a la urbanització del Priorat de Banyeres, davant per davant hi ha uns alts murs que tanquen la possessió de Sabartés, gran casa senyorial que el 1846 era propietat de Joaquim Canals de Foraster, veí de Tarragona, la qual tenia tres mines d’aigua molt cabaloses que servien per a regar tota la plana de Sabartés. Hi havia 14 veïns, quatre de la masia i la resta a les cases de l’entorn: el Molinet, el Corral d’en Beina, el Pouet, la Garita i la Casa Roja, on hi havia una deu d’aigua ferruginosa. Posteriorment passà a ser propietat de Ramon de Morenes i García Alesson, que reunia els títols de comte d’El Asalto, marquès de Grigny i baró de les Cinc Torres, i que també fou diputat per Tarragona. Aquest nou propietari convertí la casa en un castell de nova fàbrica.\nLa Casa Murada és vora el límit amb Llorenç del Penedès i la Bisbal del Penedès, al costat esquerre del torrent del Papiolet. És una casa fortificada d’origen medieval, amb una torre quadrada i parets gruixudes, i una petita ermita, potser del segle XIX.\n3170 h. (2019)\nBanyeres del Penedès en xifres (IDESCAT)


Rhümia - Teatralnet - Espectacles de teatre en Barcelona\nVeniu a veure la segona part de la 'bilogia clownesca' que va ser 'Rhum'.\nSinopsi de Rhümia\nVa ser un gran èxit de públic que, a més, va tenir després una vida llarga en forma de gires i de dues estades al Teatre Lliure de Gràcia. Us parlem de Rhum, l'espectacle en el qual treballava Joan Montanyès quan va morir el 2013 i que més tard van reprendre Martí Torras Mayneris, Jordi Martínez, Joan Arqué, Pep Pascual i Roger Julià amb la col·laboració de Guillem Albà. Ara, el músic, clown i artista plàstic Mauro Paganini pren el relleu d'Albà i aporta noves dimensions a una companyia "inestable" de pallassos que segueix la línia marcada per Rhum i porta a escena la segona part d'un díptic clownesc. És una creació autònoma i independent de la primera, tot i compartir-hi els mateixos personatges i uns ingredients que van de l'humor i els jocs de paraules a la música, tot embolcallat amb grans dosis de tendresa i emoció. Entrades clàssiques del teatre de clown i números nous creats per la companyia prometen un espectacle per a petits i grans que segur que tindrà, com a mínim, l'èxit del Rhum original.\nTeatre Lliure /\nVelvet Events / Creació, interpretació i direcció:\nL'espectacle «Rhümia» n'és un tros, de picaresc. Però tot està tan integrat dins la dramatúrgia que acaba sent una sàtira de la mateixa picaresca.\nUn espectacle rodó, encisador, imperdible!!! per a tota mena de públics.\nUna troupe peculiar\nS'adrecen a tots els públics, però és evident que l'etiqueta «pallasso» arrossega criatures. El dia de la meva funció ocupaven gairebé el 50% de l'aforament complet. Feliços com uns gínjols. Prova superada, doncs. Sessió de tarda. Cap de setmana. Ambient nadalenc. Els pallassos de Rhum & Cia. les de...\nRhum i Cia. ja són al Lliure, ara amb 'Rhumia', Premi Zirkòlika 2016\nSi la mort va donar vida a Rhum, l'espectacle-homenatge al pallasso Monti, no és estrany que els seus companys tornin a escena amb un espectacle nou i ple de vida. Amb aquest esperit va néixer Rhümia, estrenat al Grec 2016 i ja, guanyador del Premi Zirkòlika 2016 al Millor Espectacle de Circ. L...\nT. Bruna - 10/12/2016Continuar llegint\nGrec 2016. Rhum i Cia tornen ara amb la peça Rock&Clown 'Rhümia'\nLa companyia Rhum i Cia. [“la companyia inestable de pallassos”] com ells mateixos s’anomenen, ha muntat un nou espectacle al que han titulat Rhümia. [“Ve de Rhum, com l’altre, que va començar sent un homenatge al pallasso Rhum i va acabar sent-t’ho també al Monti”], diuen. L’espectacle va fer due...\nT. Bruna - 19/07/2016Continuar llegint


10 Regals d'amic invisible que NO et puc vendre jo | Gemma Fradera\nPublicat a 18 desembre, 2019 per Gemma Fradera\n-Una tassa: és un regal molt bonic, perquè t’assegures que aquella persona , si no la fa servir, com a mínim la veurà a l’armari dels gots i pensarà en tu cada cop que la vegi. El millor és saber si el teu amic invisible és de te o millor de cafè. Si el pressupost ho permet, podem complementar-ho amb una mica de cafè o tè a granel i quedarem superbé.\n-Un llibre, des que vaig llegir en una llibreria italiana “Llegeixo en defensa pròpia”, aquesta frase se’m va gravar a foc i considero que llegir és un dels meus passatemps favorits i ho pots fer (pràcticament) a tot arreu. I a sobre és gratis!\n-Unes sabates: un dels millors regals que he rebut mai va ser quan la meva amiga Maria em va regalar unes sandàlies daurades que s’havia comprat per a anar a un casament i me les va passar, perquè va ser al Març i va nevar, amb la qual cosa ni les va estrenar. I jo les vaig petar, literalment. I van venir amb mi de viatge a Bali. No van sobreviure més enllà de dues temporades, però sempre li he recordat que va ser el seu millor regal.\n– Una joia: poques coses poden simbolitzar que aquella persona ens importa que comprar-li una joia. I és un regal que s’ajusta a pràcticament tots els pressupostos, pot ser un regal senzill o bé alguna cosa més fastuosa, dependrà de nosaltres.\n-Bombons: la xocolata sempre s’agraeix i sempre ve de gust. I aquest és un regals que accepta diversos formats, també. I pot ser blanca, negra, amb llet, sempre adaptant-se al gust de l’homenatjat.\n-Vi: l’altre dia llegia un article (d’aquells patrocinats per una marca que no t’adones fins a mig article que t’estan intentant vendre quelcom) on deia que si et conviden aquests dies per a quedar bé val més que portis una ampolla de vi. Patrocinis a part, comparteixo la idea que és un bon regal i la persona que el rep tria amb qui el vol compartir, així que és un regal que rep dues vegades.\n-Un massatge: no cal dir que mentres escric aquestes ratlles desitjo que algú me’n regali algun!! Doncs és una estona que te la dediquen a tu, un regal de salut i que farà que durant unes hores pràcticament levitis.\n-Una ginebra: o un derivat. L’altre dia un amic em va deixar caure que se li havia acabat el gin i que en volia un, i fins i tot em va dir la marca que volia. Jo al principi no hi vaig caure (sóc lenta, sí), però ara ja ho tinc apuntat a la llista.\n-Una entrada al teatre: també n’hi ha de tots els preus, però una bona funció és un molt bon detall, la veritat. I no cal que sigui una funció de text, pot ser un espectacle de màgia o bé un monòleg.\n-Un calendari solidari, bé, aquí faig una mica de trampa perquè aquest regal sí que te’l puc vendre jo!! És un calendari on cada mes hi ha una il.lustració relacionada amb un tema animalístic i tots els beneficis d’aquest calendari es donaran a Arca Internacional, una protectora d’animals de Tarragona.


Centre obert: obrint portes a les oportunitats | ISOM, SCCL\nInici > 2014 > maig > Centre obert: obrint portes a les oportunitats\nCentre obert: obrint portes a les oportunitats\nEl passat 27 de maig, el Centre Obert Llefià, va participar com a membre de la Comissió de Centres Oberts de FEDAIA d’un seguit d’actes que es va fer a diferents indrets del territori català per visualitzar el seu paper d’agent social en el combat de la desigualtat i l’exclusió social dels infants, adolescents i joves.\nSota el lema “Centre obert: obrint portes a les oportunitats”, el Centre Obert Llefià va donar a conèixer a la Plaça dels Països Catalans i juntament amb altres centres oberts de Badalona, la necessitat d’invertir en els serveis d’atenció a la infància que en l’actualitat estan molt per sota de la mitjana europea. Actualment els centres oberts atenen més de 8.000 infants i joves a Catalunya en més de 200 serveis repartits pel territori català. Exerceixen una tasca preventiva i d’acompanyament clau en un moment que la crisi ha precaritzat encara més la situació de les famílies més desfavorides.\nEl Centre Obert Llefià ha començat la seva activitat recentment amb moltes il·lusions i ganes de millorar la qualitat de vida dels infants que ho necessitin i d’oferir un espai de convivència i de participació ciutadana en un barri que ja ens sentim com a nostre, el barri de Llefià.\n← ISOM participa al diàleg “Austeritat i vida senzilla”\nEl 14 de juny, trobada d’entitats i comerços de Congrés-Indians →


Correllengua - Linyola\nNota de Premsa Correllengua'08\nES PRESENTA EL 7è CORRELLENGUA A LINYOLA\nCultura i llengua units al Correllengua de Linyola\nCommemoració del centenari de l’estelada\nLinyola ultima els preparatius de la 7ena edició del Correllengua. La festa per la llengua i la cultura catalanes es va començar a celebrar a Linyola el 2002 organitzada per un grup de joves que l’ha mantingut fins a dia d’avui. L’Assemblea del Correllengua local vol promoure amb aquest acte la reivindicació de l’ús social del català i la recuperació de la cultura popular. Precisament, aquest dos elements es donaran la mà al proper Correllengua que es celebrarà els dies 25 i 26 d’octubre.\nLa cassola de tros, tan típica del pla de Lleida, es combinarà amb un concurs de titius (aixecament de porró) i un concert de música tradicional amb Revolta Diatònica que tancarà, el dissabte 25, un punxa discos PDP.\nEl diumenge 26 serà l’hora del cercavila amb els geganters de Linyola, els Grallers la Revolta (Arbeca) i els Bastoners del Pla de l’Aigua (Lleida). El cercavila conduirà als i les linyolenques a la xerrada de l’escriptor, sociòleg i historiador lleidatà Ramon Usall i de l’historiador local Esteve Mestre. Els dos autors ens parlaran sobre la Guerra de Successió i dels 300 anys d’ocupació espanyola de les nostres terres. L’acte acabarà amb una xocolatada popular pels assistents.\nParal·lelament als actes previstos, hi haurà un homenatge a l’estelada que aquest any compleix cent anys (1908-2008). Tots els actes del Correllengua seran presidits per una estelada gegant, a més, es pintarà un mural commemoratiu. L’Assemblea del Correllengua s’ha adherit a la “Comissió 100 anys d’estelada”.\nLinyola veurà passar conjuntament amb Balaguer, Lleida, Corbins, Tàrrega o Bellmunt la flama del Correllengua, sumant-se a la resta de pobles de Ponent i dels Països Catalans que reivindiquen l’ús social de la llengua i la necessitat de viure de ple dret en català (cinema, mitjans de comunicació, etiquetatge, etc.).\nAssemblea Correllengua Linyola\nA l'espera de tancar altres temes podem anunciar el següent programa amb les activitats que ja estan confirmades:\nDissabte 25 d'octubre\nPenjada de l'estelada en el centenari de l'estelada\n2/4 de 10 - Sopar amb cassola de tros al pavelló poliesportiu\n2/4 de 12 - Concurs de titius\n12 - Gresca catalana amb Revolta Diatònica i Punxa discos\n2/4 de 6 de la tarda - Cercavila amb grallers, colla Ball de Bastons del Pla de l'Aigua i geganters de Linyola\n6 tarda - lectura manifest\n6 i 5 tarda - Xerrada: 300 anys d'ocupació espanyola a càrrec del professor d'història, escriptor i sociòleg Ramon Usall\n7 de la tarda - Final de festa amb solemne toc de gralla\nConvocatoria a entitats i ciutadans\nAvui 01/10/2008 es convoca a tot els ciutadans a titol individual o bé com a representació d'alguna de les entitats existents al poble, a una reunió informativa sobre el Correllengua d'aquest any. La reunió es celebrarà a la sala petita de l'edifici Pau Casals (vora la llar dels jubilats).\nLa flama del Correllengua cada cop es més a prop de Linyola\nJa s'està coïent el Correllengua d'enguany a Linyola. Un cap de setmana de festa i reivindicació que esperem que tingui un ampli seguiment. Pròximament anirem informant de l'agenda d'activitats.\nManifest del Correllengua 2008\nSi no salvem la llengua, no salvarem el país, car és el nostre senyal d’identitat més clar i més contundent. Sense una llengua pròpia faria segles que estaríem completament assimilats. Per això anorrear la llengua catalana ha estat la pressió més forta que hem rebut de Salses a Guardamar i de Fraga a Maó. En democràcia, quan semblava més fàcil, els centralistes han vist una ocasió d’or de treure’ns la raó moral: contra Franco sí que valia la llengua catalana, però ara, que vivim al paradís de la democràcia, ja no cal, ens diuen, i si la volem preservar que sigui com un bé històric, com una relíquia, però sense interferir en la “lengua de todos los españoles”.\nÉs per tant imprescindible que emprem tots els mitjans, pacífics i democràtics, per salvar una llengua que està retrocedint molt de pressa; de fet, la llengua catalana ha ocupat àmbits, les darreres dècades, que mai abans havia ocupat i el nivell de coneixement del català ha augmentat espectacularment –uns avenços, per cert, que només es deuen a la nostra irreductible tossuderia-, però el seu ús no para de retrocedir i el mandat constitucional pel qual l’Estat està obligat a protegir-la no s’ha complert mai.\nNecessitem com a condició necessària la llei de Normalització Lingüística, però necessitem encara més que s’apliqui de fet. Necessitem també la innegociable unitat de la llengua catalana, perquè altrament els perjudicis lingüístics són immensos, per no esmentar com ens és de negatiu l’esmicolament del mercat, sobretot en el camp de l’ensenyament.\nÉs també imprescindible que la població catalana, de tots els Països Catalans, sigui conscient de què hi perd i què hi guanya en el debat tan desigual per la nostra supervivència. Des d’un punt de vista econòmic, fins i tot els empresaris estan alarmats el preu que s’ha de pagar per pertànyer a Espanya i com és d’irreversible el retrocés econòmic al qual estem empesos, a un nivell que no és equiparable a cap altre país de la Unió Europea: l’ofegament econòmic ja no és un fantasma sinó una realitat.\nEns és imprescindible que el català sigui la llengua comuna de tots els catalans, vinguts de totes bandes del món, perquè només així construirem una societat justa i sense discriminacions.\nI per a tot això ens cal la independència. Una independència civilitzada, com la que tants altres països estan a punt de coronar en aquest segle XXI. I ens cal recuperar la dignitat i la personalitat pròpia.\nLa Flama del Correllengua és un estendard davant del qual podem recordar qui som i podem expressar què volem. És a dir: que la Flama del Correllengua ens incita a ser homes i dones lliures, a decidir per nosaltres mateixos i a dissenyar el nostre propi futur.\nCORRELENGUA 2008 - LINYOLA\n25 i 26 d'Octubre del 2008


Quan i com treure les plantes de marihuana a l'exterior- Alchimia Grow Shop\nÉs possible començar un cultiu de cànnabis d'exterior a interior?\nCom treure les vostres plantes de marihuana sense riscos?\nQuines són les altres precaucions que s'han de prendre en treure les plantes de marihuana?\nA la primavera, a Europa occidental, les hores de sol durant el dia (fotoperíode) augmenta progressivament cada dia, passant de 12 hores de sol diàries durant el mes de març fins a aproximadament 16 hores de sol durant el dia al mes de juny. Al mes de juliol els dies comencen a disminuir, la qual cosa afavoreix la floració de les plantes de marihuana entre la meitat de juliol i la meitat d'agost, segons la precocitat de les plantes i latitud de cultiu de la marihuana.\nPer al creixement del cànnabis en interior, generalment s'aconsella donar a les plantes de marihuana un fotoperíode de 18h de llum per dia (cicle 18/6). Però què passa si posem en exterior durant la primavera (abans de la meitat de juny) una planta que ja va començar el seu creixement amb 18h de llum per dia?\n1. La planta de marihuana rep únicament entre 12 i 16h de llum per dia, aquesta sobtada disminució del fotoperíode pot provocar que la planta entri en floració, en la majoria dels casos.\n2. Tanmateix, com que el fotoperíode augmenta progressivament cada dia (en alguns minuts) fins al 21 de juny, les plantes de marihuana deixaran de florir per provar de tornar a passar al període de creixement. Aquest procés natural, anomenat regeneració vegetativa, és al mateix temps molt llarg i molt estressant per a la planta. Aquestes formaran, llavors, nombroses fulles deformes i anormals, abans d'aconseguir reprendre el seu creixement diverses setmanes més tard.\n3. Al mes de juliol els dies comencen a disminuir i les plantes tornaran a la floració, aquesta vegada definitivament. Aquesta floració després de la regeneració serà, malauradament, d'una quantitat i qualitat menor.\nMarihuana rebrotant en vegetatiu\nTeniu 2 possibilitats (diferents per començar el cultiu directament en exterior):\nRealitzar el creixement de les vostres plantes de marihuana en interior de forma clàssica en 18/6h, però esperar a finals del mes de juny per treure-les.\nRealitzar el creixement de les vostres plantes en interior, però seguint el fotoperíode natural de l'exterior. Per exemple, si teniu en exterior 14h de llum per dia, doneu a les vostres plantes en interior 14h de llum per dia. Quan el fotoperíode natural augmenta a 14-15h de sol per dia, haureu d'anar al vostre temporitzador per afegir 15 minuts de llum per dia.\nAmb aquesta tècnica molt fàcil d'implementar, podreu treure les vostres plantes a l'exterior durant la primavera!\nJorge Cervantes i la marihuana en exterior\nCal dir que aquests consells no concerneixen les varietats de marihuana autoflorescent. Aquestes no són sensibles al fotoperíode; si voleu, podeu començar el vostre cultiu en interior (l'ideal seria donar-los 20 hores de llum per dia) i passar-les a l'exterior quan vulgueu, sabent que floriran de qualsevol manera després de 3 a 4 setmanes de creixement.\nCultivant grans plantes de marihuana en exterior\nPer començar, cal saber que la planta prendrà cert temps per adaptar-se al seu nou ambient, particularment a causa del canvi de la lluminositat i de les condicions ambientals. Aquesta disminució del vigor de les plantes pot de vegades disminuir o fins i tot eliminar el benefici aportat havent iniciat el cultiu en interior.\nLa potent llum del sol, molt més rica en raigs UV que les bombetes de cultiu de marihuana a interior, pot arribar a ser agressiva per a les plantes que van tenir el seu inici de vida sota llum artificial. Llavors, és convenient no exposar-les directament al sol, sinó adaptar-les progressivament, deixant primer la planta a l'ombra, i després donar-li cada vegada més temps de sol dia rere dia.\nA causa de la falta d'un període d'adaptació, les plantes situades directament al sol podran mostrar signes de cremada o de decoloració (blanqueig) de les fulles. Llavors, la planta haurà de crear noves fulles, la qual cosa retardarà encara més la seva regeneració.\nUn últim punt important: durant el creixement de les plantes, les fitohormones de creixement s'acumulen dins dels seus teixits (fulles ...). Quan els dies comencen a disminuir, a finals del mes de juny, el nivell de fitohormones que estimula la floració de la planta augmenta progressivament, dies després de dies, en detriment del nivell de fitohormones de creixement de la planta, que comença a disminuir.\nLa floració es realitzarà únicament quan els nivells de fitohormones de la planta siguin favorables per a la floració, és per aquest motiu que en exterior la durada del període de creixement serà més llarg, de manera que la planta necessitarà més temps per poder florir, la qual cosa endarrerirà en conseqüència la data de la collita!\nLlavors, començar el cultiu al més aviat possible en la temporada no és sempre la millor opció.\nAlgunes varietats de marihuana són famoses per la seva precocitat, és a dir que entren en floració més ràpid, a partir del moment en què el fotoperíode comença a disminuir. Podem citar per exemple l' Early Maroc de Philosopher Seeds en llavors feminitzades o l'Early Queen de Mr Nice Seeds en llavors regulars.\nMarihuana cultivada en hivernacle\n21-10-2014 Autocultiu de marihuana en exterior\nComentaris a “Quan i com treure les plantes de marihuana a l'exterior” (0)\nVols donar la teva opinió sobre "Quan i com treure les plantes de marihuana a l'exterior" o preguntar sobre aquest post?


Hidalgo Gestio |\nTel. 93 580 98 05 - Fax. 93 592 27 46info@hidalgogestio.com\n¡Millor que un\nAssegura el teu cotxe per 189€\nUna única filosofia\nINFINITES FORMES DE TREBALLAR\nEl nostre únic estàndard és la qualitat. Adaptem totalment els nostres serveis a les necessitats del client, desplaçant-nos a l’empresa si el servei així ho requereix.\nAssistència a comitès de direcció\nReunions amb treballadors\nJuntes de socis\nReunions amb entitats financeres.\nDesplaçaments per obertura de noves delegacions.\nEmpreses repartides en 6 comunitats autònomes, avalen la nostra forma de treballar.\nVehicles - tràmits\nEspecialistes en trànsit. Tramitem immediatament canvis de nom i matriculacions de vehicles. Entrega de justificant de transferència professional, informes de càrregues, duplicats de documentació, baixes de vehicles…\nAssegurança de salut “Top”\nLa millor mútua privada des de “39€”\nDisponem dels millors acords amb les companyies líders en salut: Sanitas, Adeslas, Asefa, Medifiatc, Asisa, Allianz, Mapfre…\nQuadres mèdicos molt amplis, els millors centres hospitalaris, sense copagaments.\nBisquem la companyia que millor s’adapata a tu.\nEspecialistes en assessorament legal d’artistes.\nMés de 10 anys assessorant artistes i agències de management en la seva tributació, situació laboral, mercantil, gestionant les seves assegurançes d’espectacles, responsabilitat civil, instruments, etc.\nBusquem la millor manera jurídica del teu negoci.\nEstabliment de negocis, constitució de societats, sistemes de retribució. Tot l’assessorament i tramitació necessaris per a la creació de la teva empresa.\nDisseny i implementació d’estratègies d’èxit per a l’empresa.\nApliquem els coneixaments necessaris per aconseguir l’èxit en els teus projectes a curt, mitjà i llarg termini.\nPlans de viabilitat.\nPlans pressupostaris, seguiment i correcció de desviacions.\nAssessorament integral durant el procés.\nExperts en dret laboral al teu servei.\nCàlcul d’acomiadaments, negociacions, Actes de conciliació (CMAC), Demanda davant el Jutjat del Social i Assistència durant tot el procediment judicial.\nJubilació, incapacitat, viduïtat…\nJubilació: Planificació, precàlcul de la pensió bruta i neta, tramitació, recursos contra resolucions…\nIncapacitat: Tramitació d’incapacitats permanents, reclamacions previes i recursos.\nAnàlisi de riscos objecte de cobertura i la seva verificació.\nEstudi exhaustiu de les necessitats asseguradores de l’empresa i verificació de cobertura dels riscos, mitjançant l’emissió d’un informe realitzat per la direcció tènica de la nostra corredoria d’assegurances.\nTramitació integral i assessorament durant el procés de l’adjudicació de l’herència. Documents notarials de declaració d’Hereus, Acceptació d’herència, incloent els certificats de defunció, últimes voluntats, assegurances, testamentaria, certificats bancaris … Càlcul i liquidació de l’Impost de Successions, més vàlues i inscripció en registres.\nEls números de 2019 ens avalen\nLiquidacions tributàries transmeses telemàticament\nNous negocis constituïts\nSinistres resolts satisfactòriament\nPREU EN PROMOCIÓ LIMITADA\ndel justificant provisional\nEvita les cues i\nla cita prèvia en trànsit\nEl millor assessorament i\na un preu excepcional.\nLa teva confiança és el més important\n© 2020 Hidalgo Gestió


Iniciem el Salt Obert per Vacances rastrejant per les Deveses\nA les Deveses passen coses fantàstiques cada dia; històries protagonitzades per la fauna que l'habita i que ens parlen dels seus costums, del que mengen, dels recorreguts que fan, de com es relacionen... només cal parar atenció a les pistes que van deixant al seu pas i saber identificar-les.\nGuineus, porcs senglars, amfibis, serps, genetes, conills, ratolins de bosc, fagines... són alguns dels integrants d'aquesta gran família de la qual ahir vam descobrir secrets molt ben amagats.\nCom? doncs seguint els rastres que van deixant al seu pas: excrements, petjades, pèls, furgades, rascades als troncs dels arbres, restes d'animals que han servit d'àpat a d'altres, ... són alguns dels indicis que ens parlen si sabem mirar-los bé.\nI això és el que vam fer ahir un bon grup de famílies, guiats per l'Alba Casals, en la primera de les activitats que formen part de la programació del Salt Obert per Vacances.\nGrans i infants vam gaudir amb entusiasme de les explicacions de l'Alba mentre buscàvem més pistes que són la mostra inequívoca de que les Deveses és un espai natural molt ric en fauna i flora.\nTambé vam poder comprovar que hi ha un nivell molt alt de coneixements i sensibilitats vers el nostre entorn, sobre tot per part dels més petits i petites que contestaven sense dubtar algunes de les qüestions que ens va plantejar l'Alba.\nAmb aquest taller, ofert gràcies al suport del Consorci del Ter, vam fer una inauguració de luxe de la programació del Salt Obert per Vacances, que avui continua amb taller de Capoeira, a les 20.30h a la plaça de Llibertat. Us hi esperem!!!\nexcrement de guilla\nexcrement de conill\nexplorant al rec


La cursa Sant Silvestre 2018 a Benissa condemnarà la violència masclista en memòria de Laura Luelmo\nEl diumenge 30 de desembre se celebrarà la XVII Cursa Sant Silvestre de Benissa, una activitat esportiva on el Club Ginestar Atletisme Benissa, organitzador de l'esdeveniment, vol condemnar i denunciar les agressions sexistes i la violència masclista, recordant la memòria de Laura Luelmo, la jove zamorana que va ser violada i assassinada a El Campillo (Huelva) dies enrere.\nCom moltes altres poblacions i ciutats a Espanya, Benissa es suma a una condemna a través d'una prova de running, esport que practicava la víctima. Abans d'iniciar-se la cursa, el Club d'atletisme desplegarà una pancarta per condemnar la violència masclista i realitzarà diversos parlaments. El Club també entregarà llaços morats a cada persona participant.\nLa cita esportiva s'iniciarà a les 10.00 h del diumenge 30 a la Plaça Jaume I i constarà de dues parts, dirigides a xiquetes i xiquets i a amateurs. Les persones interessades poden inscriure's en www.somesport.com.


Ja hi ha data per la festa que recordarà la mítica discoteca P16\nUna festa recordarà la mítica discoteca P16 de Tarragona set anys després\nUna nit de festa a la discoteca P16 l'any 2009.\nLa festa que recordarà la mítica discoteca P16 serà el 9 de setembre\nEls organitzadors comencen a revelar algunes incògnites\nActualitzada 10/08/2017 a les 14:52\nEls organitzadors de la festa que rememorarà les nits a la mítica discoteca de Tarragona P16, set anys després del seu tancament, ja té data. El festival, que durarà al voltant de 12 hores, tindrà lloc el dissabte 9 de setembre. La ubicació, l'horari exacte i els dj's que hi participaran segueixen sent una incògnita, però els organitzadors esperen poder revelar la informació quan ho tinguin tot tancat la setmana vinent o la següent, com a molt tard.\nEls assidus a l'antiga discoteca del Polígon Francolí, que també es va anomenar Neverland i Estrella, podran reviure les nits de festa amb el festival 'Remember P16'. Des de l'organització asseguren que la vetllada serà «molt emotiva», i fan una crida perquè no sigui l'última vegada que es recordi la sala de festes amb un festival d'aquest estil. La festa comptarà amb tot tipus de sorpreses, inclosa una piscina i dj's coneguts del món de la nit, entre d'altres.


Jay Heinrichs: «Els gats saben instintivament el que va escriure Aristòtil» | Diari de Tarragona\nJay Heinrichs: «Els gats saben instintivament el que va escriure Aristòtil»\nL’escriptor i assessor del Pentàgon i la NASA ensenya els lectors a guanyar-se col·legues, caps i amics amb el llibre ‘Com discutir amb un gat. Guia de l'art de la persuasió per a humans’\n02/12/2020 22:22 | Actualizado a 04/12/2020 18:37\nDavant del dubte, fes cara d'estàtua. Il·lustració: Natalie Palmer-Sutton\nJay Heinrichs és escriptor i assessor del Pentàgon i la NASA, així com d'un nombre important d’empreses molt rellevants dels Estats Units. A Com discutir amb un gat. Guia de l’art de la persuasió per a humans (Edicions Sidillà), destil·la l’experiència de tota una vida de negociar i fer ús de la retòrica per ensenyar a guanyar-se qui sigui, des de col·legues fins a caps, amics i persones amb qui es conviu. I fins i tot els adversaris felins més tossuts. Amb traducció d'Aurora Ballester i il·lustracions de Natalie Palmer-Sutton.\nLi agraden els gats?\nSí. La meva esposa i jo som amfitrions de dos d’ells, Maturin i Killick. Maturin porta el nom d’un personatge de les novel·les de Patrick O’Brian. És un metge i espia del segle XIX que lluita per la independència de Catalunya d’Espanya.\nSé amb certesa, basant-me en segles d’història, que sense la retòrica estem condemnats\nVaig créixer amb gossos i gats, i gaudeixo de totes dues espècies. Però els gossos són retòricament poc interessants.\nEls gossos simplement t’adoren. No és tan difícil aconseguir que vinguin o facin trucs. No obstant això, perquè un gat faci qualsevol cosa, primer has de guanyar-te la seva confiança, la qual cosa fa que els gats se semblin més als humans, retòricament parlant. A més, els gats ronronegen. Els amants dels gats ens enamorem cada vegada.\nÉs possible persuadir l’individu més tossut i insensat?\nHauries d’haver conegut al meu germà petit. Jugàvem al Monopoly durant hores i ell no acceptava ni un sol intercanvi. Però els humans sovint cometem un error quan pensem que la persuasió és un argument que es pot resoldre en uns minuts. El primer objectiu de la retòrica és fer que a la teva audiència, ja sigui un partit polític, un germà petit o un gat, li agradis i confiï en tu. Gana la relació i la persuasió seguirà. Els gats poden ensenyar-te això.\nGats i filòsofs de l’antiga Grècia, què tenen en comú?\nEls gats saben instintivament el que va escriure el filòsof Aristòtil al final de la seva carrera. Aquest va ser el tipus que va inventar la lògica tal com la coneixem. No obstant això, va escriure que la lògica formal rares vegades persuadeix. Molt més poderós és l’esperit del persuasor, el personatge que projecta a una audiència. Fes que la teva audiència t’estimi i pots treure el que vulguis del taulell. Pots esgarrapar el sofà i llepar el rostit del diumenge. Pot ser que simplement guanyis una elecció.\nPer què els gats són tan bons manipuladors?\nHe escrit tot un llibre sobre això. Una bona manipulació significa dominar l’art de la sincronització.\nLliçons de saviesa felina: Les bestioles persuasives dominen el mon.\nSaber quan atacar a una audiència vulnerable, adaptar-se a qualsevol entorn. Pot ser una caixa o un grup d’estranys. I usar una combinació de reforç negatiu i positiu a través de les seves paraules, esgarrapar gentilment una cama o ronronejar, a més de molts més trucs.\nPot fer tot el que vulgui amb un gat?\nNo, ni hauries d’intentar-ho. Podries ser arrestada. El mateix passa amb els humans. Alguns temes, especialment els que tenen a veure amb valors profundament arrelats com la religió o l’hora de menjar són indiscutibles. És millor deixar la discussió i concentrar-se en la relació.\nA ‘Com discutir amb un gat’ diu que els gats generalitzen. Com?\nGairebé totes les criatures generalitzen. Ens facilita als animals actuar sobre la base de poca informació -dents gegants i grunyides probablement signifiquen depredador-. Els gats tenen una perspectiva més simplista que nosaltres. Divideixen tot entre el bo i el dolent. Qualsevol hàbit que gaudeixin és bo. Qualsevol activitat que no els agradi és dolenta. Qualsevol ésser humà que ràpidament habilita els bons hàbits és bo. En realitat, aquest és un principi retòric important. Les persones tendeixen a jutjar la bondat dels altres pels valors que mantenen i compleixen. En el cas dels gats, la majoria dels valors tenen molt a veure amb el menjar. I gratar-los exactament en el lloc correcte.\nEn castellà hi ha un terme relacionat amb els gats que és enganyar, entabanar. ‘Engatusar’.\nÉs una acusació vergonyosa.\nEn el cas dels gats, la majoria dels valors tenen molt a veure amb el menjar. I gratar-los exactament en el lloc correcte\nAdaptabilitat és el mateix que hipocresia?\nLa paraula «hipocresia» prové de les paraules gregues «abans» i «decisió». Un persuasor que intenta influir en la decisió d’una audiència ha d’adaptar les seves maneres i parla a les creences, expectatives i valors de la seva audiència. Això no significa necessàriament que hagis de ser un farsant o trair els teus propis valors.\nDiu que hem de deixar el passat enrere, com els gats. No són rancuniosos?\nEls gats són les mascotes més incompreses. Els humans són rancuniosos i continuen buscant venjança molt després que es comet el crim. Un gat et colpejarà immediatament i després s’oblidarà de qualsevol cosa, sempre que corregeixis l’error. Més important encara, la millor retòrica per a persuadir a una audiència d’una opinió o una acció se centra en el futur. El passat té a veure amb el crim i el càstig.\nFes que la teva audiència t’estimi i pots treure el que vulguis del taulell. Pots esgarrapar el sofà i llepar el rostit del diumenge. Pot ser que simplement guanyis una elecció.\nEl fet que el gat guanyi no significa que sigui correcte. De la mateixa manera, només perquè sigui bona retòrica no significa tenir raó ... Veritat?\nBon punt. La retòrica és un art fosc. Depèn de tu i de mi usar-ho per bé.\nCom segueixen els gats el decòrum?\nDecòrum significa «aptitud» en llatí, com a «encaixar». El decòrum retòric implica adaptar-se a un escenari i una audiència. Això significa vestir-se d’una manera que faci que la seva audiència pensi que paga la pena escoltar-ho. Significa usar un llenguatge que no els ofengui. En el cas d’un gat, significa encaixar en espais reduïts. S’ha de tenir en compte que els gats són més literals que nosaltres.\nEl secret felí de l'adaptabilitat: ves pel món com si tothom t'adorés. La teva falda esdevé el món sencer. Ves a jeure-hi.\nCreu que amb una bona retòrica es pot acabar amb els problemes greus a tot el món?\nLa retòrica va ser l’eina que van utilitzar els antics grecs per a crear democràcia. Es va ensenyar als joves futurs líders en tota l’antiga Roma i a Europa i Amèrica fins al segle XIX. La Constitució estatunidenca es va basar en principis retòrics. Cadascun dels fundadors estatunidencs va estudiar retòrica. L’art va estar darrere de la invenció del mètode científic, ja que els seus principals autors van ser professors de retòrica. El pare fundador del capitalisme, Adam Smith, va ser professor de retòrica a Oxford. Crec que la Il·lustració mai s’hauria produït, portant una prosperitat sense precedents al món, sense la retòrica que subjeu en la seva essència.\nEl món ara enfronta el desafiament del pensament anti Il·lustració: el tribalisme, les teories de la conspiració i la negació de la ciència. La retòrica és el llenguatge de la presa de decisions mútues, del foment de la confiança i de l’intercanvi intercultural. No puc afirmar que resoldrà els problemes del món. Però sé amb certesa, basant-me en segles d’història, que estem condemnats sense ella. En la jerarquia d’espècies, estaríem un gran pas per sota dels gats.


El PP denuncia deficiències en l'execució de les obres de la plaça\nMiquel Àngel Canals | 28 desembre 1998\nSembla que les obres que es realitzen a la plaça de la Constitució no poden defugir la polèmica, per un motiu o per un altre. Ara, és el PP el que ha volgut afegir llenya al foc, assegurant en declaracions a Diari de Balears que les citades obres presenten deficiències. Segons el president del partit a Sóller, s'ha detectat que algunes de les pedres instal·lades en la nova esplanada de davant l'ajuntament presenten cruis que no es poden admetre, per la qual cosa reclamen al consistori que obligui l'empresa que du a terme l'obra que substitueixi les pedres amb deficiències, ja que no es pot admetre que unes obres que costen tant no es facin correctament.\nTampoc no estan d'acord amb el tipus de pedra que s'empra, ja que consideren que és massa petita, tenint en compte el lloc.\nPel que fa a un altre assumpte, el PP reclama a l'Ajuntament que aclareixi definitivament com quedarà el trànsit a la plaça un cop finalitzin les obres, ja que consideren que un tema tan important fa temps que hauria d'estar clar, i que no es pot anar sols amb experiments sinó amb realitats.\nEn aquest sentit, els populars han fet públic el seu suport a les peticions dels comerciants, ja que creuen que segons com quedi el trànsit el comerç del centre de la ciutat en pot sortir molt perjudicat.


Codorníu lliura el seu fons fotogràfic històric a l'Arxiu Comarcal de l'Alt Penedès\nCodorníu lliura el seu fons fotogràfic històric a l’Arxiu Comarcal de l’Alt Penedès\nEls negatius, fins ara preservats a la residència de la família Raventós a Sant Sadurní d’Anoia, mostren la revolució industrial que va convertir Codorníu en la primera empresa catalana de producció de cava | Les imatges han estat digitalitzades per fer-les accessibles i consultables a través d’Internet\nManuel Raventós, al centre de la imatge en una imatge d’arxiu (Foto Codorníu)\nEl conseller de Cultura, Santi Vila, va presidir ahir l’acte en què la presidenta del grup Codorníu Raventós, Mar Raventós, va lliurar el fons fotogràfic històric de l’empresa a l’Arxiu Comarcal de l’Alt Penedès. L’objectiu del lliurament és contribuir a la divulgació de la història del món del cava i, alhora, de la tasca empresarial de Manuel Raventós i Domènech (Sant Sadurní d’Anoia, 1862 – Barcelona, 1930), l’artífex de la modernització de les feines agrícoles, la revolució tecnològica i el creixement de la producció de Codorníu.\nEl fons, format per 1.023 negatius fotogràfics de vidre i molt ben conservats, ha estat custodiat durant anys a la residència de la família Raventós. Des d’ara, forma part dels fons de l’Arxiu Comarcal de l’Alt Penedès, adscrit al Departament de Cultura. Es tracta d’imatges, moltes inèdites, que han estat digitalitzades al llarg d’aquest any amb l’objectiu de fer-les accessibles i consultables a través d’Internet i fer-ne un ús públic amb finalitats educatives, divulgatives i culturals.\nEls negatius fotogràfics representen un llegat visual de la història del cava i d’una part molt important de la història del Penedès, els anys 1900-1930, un període cabdal, just després que la fil·loxera provoqués la crisi més greu que ha viscut mai la vinya a tota Europa. Les imatges documenten la revolució industrial que va endegar Manuel Raventós amb la producció del cava després de la fil·loxera; els moviments de terra, les excavacions o la construcció dels quatre recintes modernistes per Puig i Cadafalch, entre altres.\nDe la crisi de la fil·loxera en va néixer una autèntica revolució industrial, que va fer que un petit negoci de vins i misteles es convertís en la primera empresa catalana de producció de xampany, amb l’anomenat méthode champenoise. Va ser quan Manuel Raventós i Domènech, va emprendre amb determinació la producció de cava amb la marca Codorníu.\nLes imatges del fons mostren aquesta revolució: la canalització per a l’aprofitament de les aigües de l’Anoia i l’obtenció d’energia elèctrica; les tasques vitícoles a la hisenda de can Codorníu; els avenços tecnològics en l’obtenció i tractament del vi (les primeres premses hidràuliques, els filtres i les bombes de transvasament); l’emmagatzematge de vi a les bótes dels cellers; el procés d’elaboració de les ampolles de cava (la fermentació en galeries subterrànies, l’embotellat, l’etiquetat i encaixat), etc.\nTambé hi ha un reportatge de grans moviments de terres, que encara no s’ha aclarit si pertany a les excavacions a pic i pala per a soterrar-hi els nous cellers (1902); o a la construcció del llac de can Codorniu (1907), quan Manuel Raventós era diputat a Corts integrat a la candidatura de Solidaritat Catalana; o a la colonització de la finca de 3.000 hectàrees que Manuel Raventós va comprar a Raïmat (Segrià) a partir de 1914.\nEls negatius trobats també mostren la construcció, entre 1900 i 1906, dels quatre recintes modernistes a càrrec de l’arquitecte Josep Puig i Cadafalch: els cellers, les premses, la torre familiar i l’expedició, on s’etiquetaven i s’encaixaven les ampolles.\nEl fons inclou reportatges destinats a ensenyar als cambrers la forma correcta de servir el cava a les taules de les famílies benestants i als restaurants de categoria; imatges dels estands de Codorníu a diferents fires, com el de l’Exposició Iberoamericana de Sevilla de 1929, o diferents varietats d’ampolles de Codorniu de l’època.\nQuant a l’autoria de les fotografies, una bona part es podrien atribuir al fotògraf sadurninenc Jaume Font i Ribera, establert a Igualada, però que també es guanyava la vida fent de retratista ambulant pels pobles de les comarques de l’Anoia i el Penedès. Altres instantànies podrien ser del fotògraf Josep Fatjó, qui molt probablement era familiar de l’esposa de Manuel Raventós, Montserrat Fatjó i Tintorer; i del mateix Josep Puig i Cadafalch, que acostumava a fotografiar l’evolució de les seves obres.\n“Negatius”, de Sílvia Navarro, guanya el Premi Frederic Roda de Teatre 2020


SEO · Tria les millors paraules clau per al teu negoci | Vicent Badia\nEstem creant la web per a la nostra empresa. I segur que volem que aparegui a Google i a la resta de cercadors d’Internet.\nLa primera pregunta que ens fem en aquests casos és:\nAmb quines paraules vull que aparegui el meu web a Google?\nEl primer pas és triar aquestes paraules, que en el posicionament web es coneixen com keywords. Aquí teniu algunes idees:\nAmb quines paraules buscaria jo a Google?\nAquesta és la primera pregunta que ens hem de fer. Si, per exemple, estem creant un web per vendre càmeres fotogràfiques, hem de pensar: Què va a escriure la gent quan busqui càmeres com les que jo venc? Càmeres reflex? Càmeres automàtiques? Càmeres compactes? Digitals?\nEntre les diferents opcions amb les que ens trobem, hem de descartar aquelles que no posaran nostres clients.\nPer exemple, jo venc càmeres compactes però ¿les anomena així tothom? La gent que no està familiaritzada amb el tema potser no diu “càmera compacta” sinó “càmera de fotos” o “càmera digital” (tot i que les altres també ho siguin).\nOn vaig a oferir els meus serveis?\nBé, ja tenim clar que volem aparèixer amb les paraules “càmera digital” o “càmeres digitals”. Ok, però, vendrem càmeres en Argentina? I en Mèxic? Potser sí, si tenim una botiga online i venem a tot el món però, si només tenim un local a Mataró, ens interessa competir amb totes les botigues de fotografia del món?\nEn aquest cas, potser millor afinar una mica i utilitzar combinacions com “càmeres digitals Mataró” o “venda de càmeres digitals a Mataró”.\nQuin domini trio per al meu web?\nEl nom del domini (www.domini.com, .es, .cat o qualsevol altre) és molt important per al posicionament. Els cercadors entenen que les paraules que apareixen en aquest domini són, realment, del que tracta la web. Per tant, quan anem a registrar el domini, si apareix alguna de les paraules que ens interessen, millor.\nÉs a dir, en lloc de registrar www.lopez.com (el nom de la nostra empresa), millor si registrem www.camaraslopez.com. Però sempre tenint en compte que el nostre domini sigui fàcil d’escriure i no deixi de tenir sentit.\nQuin títol poso?\nEl títol del web és un altre dels factors més importants per al posicionament. Dins el codi HTML de la pàgina, és el text que apareix entre les etiquetes “title”. Si esteu utilitzant un gestor de continguts com WordPress o Prestashop, el títol serà la frase que us demana l’aplicació per descriure el vostre web. Aquesta frase podem modificar-la en qualsevol moment des del panell d’administració.\nDoncs bé, els cercadors llegeixen les primeres paraules del títol del web i li donen força importància. Però li donen més importància a les primeres paraules que a les últimes. Llavors, millor utilitzar com a títol “Càmeres Digitals López. Venda i reparació” que “López empresa de venda i reparació de càmeres digitals”.\nRecordeu, les primeres paraules són més importants. I no volem que ens trobin pel cognom, sinó per les paraules “càmeres digitals” o “venda de càmeres digitals”.\nAmb quina combinació serà més fàcil aparèixer a Google?\nQuan anem a triar les nostres keywords, és important tenir en compte que no és igual de fàcil aparèixer amb unes paraules que amb altres.\nD’una banda, hi ha paraules amb les quals tothom vol aparèixer. Per una altra, hi ha paraules que utilitza més la gent en les seves recerques.\nCom ho puc saber? Hi ha diverses formes. En primer lloc, podem fer una cerca a Google. Quant comencem a escriure “càmeres …”, Google ens oferirà un seguit d’alternatives per a completar la frase. Doncs bé, aquestes són les combinacions de paraules que més s’utilitzen en aquests casos. Ja tenim una idea de quines paraules hem d’utilitzar.\nPerò, és clar, hi ha més empreses competint per aparèixer amb les mateixes keywords. I si provem amb una combinació diferent? És possible que tingui menys recerques, però també serà més senzill aparèixer en els resultats.\nAmb aquesta utilitat podeu veure quines combinacions de paraules són les més usades i trobar idees per a les vostres keywords:\nI, recordeu, hem de triar paraules que descriguin bé el que oferim al nostre web. No té sentit triar paraules per a aparèixer en les recerques i que després l’usuari vegi que la pàgina no té res a veure amb aquest tema. Com és natural, abandonarà la pàgina de seguida.\nQuè està fent la meva competència?\nAquest és un bon recurs per prendre idees. Realitzant unes quantes cerques a Internet podem veure com utilitzen les paraules clau altres empreses. Això ens pot servir per a dues coses: per intentar fer el mateix i competir amb ells o, al contrari, per fer coses diferents i intentar diferenciar-nos.\nJa tenim uns quants criteris i algunes eines per triar les keywords del nostre web.\nA continuació podeu deixar els vostres comentaris i els dubtes que tingueu.\nAna Alcañiz escrigué:\n5 maig, 2016 a les 11:30\n5 maig, 2016 a les 12:11\n12 maig, 2016 a les 09:57\n12 maig, 2016 a les 17:08


Incoterms CAT | impexconsultores\nEls Incoterms (International Chamber of Comerce Terms), es poden considerar com un conjunt de regles internacionals de caràcter facultatiu, que la Cambra de Comerç Internacional ha recopilat i definit sobre la base de les pràctiques més o menys estandarditzades pels comerciants.\nLes funcions dels Incoterms són les següents:\nDefineixen la transferència de les despeses. El venedor sap exactament fins a quin moment i lloc haurà d'assumir les despeses que ocasiona el seu contracte de venda i incloure en el preu. Aquest fet permet que el comprador pugui conèixer exactament les despeses que ha d'afegir al preu ofert per poder-lo comparar amb altres ofertes tant nacionals com internacionals.\nDefineixen la transmissió del risc.\nEl comprador sap exactament a partir de quin moment i lloc el risc de pèrdua que corren les mercaderies és pel seu compte. Per tant, els Incoterms defineixen el moment i lloc en què la responsabilitat del venedor acaba i on comença la del comprador. Aquesta dada és d'una importància rellevant per assegurar la mercaderia.\nDefineixen el lloc on es lliurarà la mercaderia.\nEls Incoterms assenyalen el lloc concret on el venedor ha de dipositar la mercaderia i per tant el punt en què el comprador ha recollir-la, pel que sempre ha de constar aquest amb precisió després de l'incoterm pactat, exemple: FCA C / L'Àrtic 132-134 ZAL, Barcelona, Espanya Incoterms ®2010\nLa Cambra de Comerç Internacional s'ha classificat als 11 Incoterms en dos grups diferents, el primer grup per utilitzar-se en qualsevol manera o maneres de transport (EXW, FCA, CPT, CIP, DAT, DAP i DDP) i el segon grup només per utilitzar-se en el transport marítim i vies navegables interiors de càrrega no carregada en contenidors marítims (FAS, FOB, CFR i CIF).\nEls Incoterms ® 2010 es poden aplicar tant en contractes de compravenda internacionals com nacionals.\nEls Incoterms CPT, CIP, CFR i CIF, les despeses del transport internacional són a càrrec del venedor però sense assumir aquest els riscos de pèrdua o danys a fets posteriors al lliurament de la càrrega, segons la manera que especifica l'Incoterm escollit, i no quan la mercaderia arriba al lloc de destinació.\nConsulta l'esquema dels INCOTERMS 2010\nPots consultar el següent document per obtenir més informació sobre INCOTERMS\nTornar a Utilitats


RSS de les novetats bibliogràfiques |\n6 Octubre 2010 in Notícies i novetats, Recursos web\nD’aquesta manera, si us subscriviu al canal de Dret podreu estar al corrent de les novetats arribades a la biblioteca.\nLlegiu la notícia completa:\nTeniu a la vostra disposició a partir d’aquest mes d’octubre un nou servei de subscripció RSS al catàleg amb les noves adquisicions de les biblioteques del CRAI.\nActualment, des de la pàgina http://cataleg.ub.edu/ftlist*cat podeu consultar mensualment les novetats bibliogràfiques adquirides per les biblioteques del CRAI i seleccionar, guardar o importar les referències dels documents que us interessin. A partir d’ara podreu rebre puntualment al vostre ordinador les novetats bibliogràfiques del CRAI en format RSS.\nFont: Bloc de Lletres, 5/10/2010\n« Primer llibre d’estil jurídic en català\nEl professor Aja, nou magistrat del Tribunal Constitucional »


Biblioteca Manuel de Pedrolo: Una mà de sants\nUna mà de sants\nDivendres 28 d'octubre, a les 19'00 hores, Bienve Moya ens presentarà el seu nou llibre:\nCom és que sant Antoni d'Egipte -una terra més aviat calorosa- és un sant portador del fred? Sant Pere era un simple pescador o un revoltat contra els romans? Per què la història de sant Jordi i el drac es repeteix, amb altres protagonistes, en tantes cultures diferents? I, sobretot, quin paper té la favera de sant Medir?\nUna mà de sants és un passeig pel costat més popular, pintoresc, mitològic i discutible de sis sants ben coneguts a casa nostra. Del Patufet als gegants, de les Rondaies mallorquines a les processons de Corpus, passant per devocions locals i universals, Una mà de sants posa en relació un devessall d'històries i documents per obtenir un llibre amè i ple de bon humor. Després de llegir-lo, la imatge d'aquests sis sants no ens semblarà mai més la mateixa.\nEtiquetas: Actes, Novetats bibliogràfiques, Presentacions de llibres


Petits valents encenen el primer foc de Misericòrdia | Canal Reus TV\n13:00 - 16 setembre 2019\nEl Ball de Diables Infantil de Reus ha celebrat aquest cap de setmana el correfoc per als més petits. Un miler de carretilles i una desena de colles infantils i bestiari han participat en aquest seguici de foc que ha recorregut els carrers de la capital del Baix Camp.\nLa Festa Major és sinònim de foc, i el primer torn per a les de Misericòrdia ha estat per als més petits amb el Correfoc Infantil. Diablons i bestioles han recorregut els carrers de Reus en un gran seguici que ha il·luminat el centre de la capital del Baix Camp. Una desena de colles vingudes de diversos punts de Catalunya com el Ball de Diables de Vila-seca Infantil o els Diables Infantils La Vella de Gràcia, han precedit als petits amfitrions reusencs.\nEls Set Pecats Capitals Infantils de la Pobla de Mafumet, el Ball de Diables Infantil de la Ràpita, el Drac petit de Granollers, el Cabrot petit del Vendrell i la Farnaqueta de Cambrils han estat les altres colles convidades, tot plegat per omplir els carrers d'espurnes de la mà de canalla valenta que no tem el foc.\nEl Correfoc Petit ha estat la primera de diverses enceses durant les Festes de Misericòrdia. Aquest divendres 20 El Ball de Diables de Reus representa el Ball de Sant Miquel i l'endemà serà el torn del Correfoc amb el bestiari reusenc i altres colles vingudes de diversos indrets del territori. El 25, dia de Festa Major, el Santuari acollirà la tradicional encesa de la Víbria i el Drac, la carretillada per part dels diables seguida de l'encesa de la façana.\nCorrefoc Infantil Correfoc Ball de diables\nReus comença a escalfar motors per a les Festes de la Misericòrdia\n14.09 per Mireia Jansà Mata


"Rescue Me" el nou single de Thirty Seconds To Mars | Per No Dir Res\n"Rescue Me" el nou single de Thirty Seconds To Mars\n30 Seconds to Mars, Informació musical, Novetats\nThirty Seconds To Mars acaba de presentar l'àudio oficial del seu nou tema "Rescue Me" que formarà part del seu nou àlbum "America".\nLa banda que només ha presentat dues cançons després de publicar "Love Lust Faith + Dreams" al 2013, va anunciar fa tres dies el seu nou àlbum "America" que sortirà a la venda el 6 d'abril. El nou disc a més d'incloure els temes promocionats recentment també inclourà "Walk on Water" i "Dangerous Night".\nEl 13 d'abril podrem veure 30 Seconds To Mars actuar al palau Sant Jordi de Barcelona, a més també passaran per Bilbao i Madrid. Tot i que l'àlbum no surt a la venda fins la primera setmana d'abril ja està disponible en pre-order.


Le Giffre And Clesson Samoens França - Ofertes d'hotels amb els MILLORS DESCOMPTES EN LÍNIA\nDescompte a Le Giffre And Clesson\n385 Chemin de la Cour, Samoens City Center, Samoens, França, 74340 - Molt bona ubicació - Veure al mapa\nMés informació sobre Le Giffre And Clesson\nAl visitar Samoens, vosté es sentirà com a casa a Le Giffre And Clesson, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Le Giffre And Clesson, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de habitació familiar, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com piscina exterior, esquí, ping pong. Sigui quin sigui el motiu del seu viatge, Le Giffre And Clesson és una selecció idònia per a la vostra estada a Samoens.\nL’allotjament no disposa de recepció. Podeu recollir les claus a: 385 Chemin de la Cour , 74340 Samoens. Cal que informeu el Le Giffre And Clesson de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Hotel Azalea Saas-Grund Suïssa - Ofertes d'hotels amb els MILLORS DESCOMPTES EN LÍNIA\nUnter dem Berg, Saas-Grund, Saas-Grund, Suïssa, 3910 - Veure al mapa\nTant si es tracta d'un viatge de plaer com si és de negocis, Hotel Azalea és una elecció d'allotjament magnífica quan visiten Saas-Grund. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Saas-Grund. Els clients de l'hotel poden gaudir de ascensor, bar, caixa forta, caixer automàtic a l'espai, saló.\nA més, totes les habitacions ofereixen una gran varietat de comoditats com ara calefacció, escriptori, mini bar, balcó/terrassa, aparell de televisió per satisfer els clients més exigents. Esquí, massatge, parc infantil de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Saas-Grund, faci de Hotel Azalea la vostra llar.


Barcelona situa el Poblenou com l’epicentre de la innovació social digital i del moviment maker i obre una línia de subvencions de 300.000€ per afavorir aquesta nova economia : Servei de Premsa\nBarcelona situa el Poblenou com l’epicentre de la innovació social digital i del moviment maker i obre una línia de subvencions de 300.000€ per afavorir aquesta nova economia\nAda Colau i Gerardo Pisarello visiten diverses iniciatives referents del Poblenou Maker District: Fem Barri, un dels projectes clau del Pla Digital del Govern per impulsar una nova indústria sostenible, circular i social\nL’Ajuntament de Barcelona dóna suport al moviment maker, que impulsa un nou sistema productiu i de consum sostenible i per això vol facilitar l’accés al finançament d’aquestes iniciatives econòmiques que, a través de la tecnologia, faciliten solucions a reptes socials i ciutadans\nBarcelona és una ciutat pionera en el camp de la indústria 4.0 i la manufactura avançada i el Poblenou un símbol d’aquest nou model productiu, que vol passar de les xemeneies a la fabricació digital i la innovació\nLa iniciativa del Poblenou ajudarà a promoure una sèrie d’activitats, tallers de co-creació i projectes per afavorir la interacció entre la comunitat local\nPoblenou és l’antic barri industrial de la ciutat, el conegut com a Manchester català, transformat gràcies al 22@Barcelona en un barri de la nova economia basada en les Tecnologies de la Informació i la Comunicació (TIC), bàsicament sota un lideratge públic, i que ara, sorgit d’iniciatives privades, de barri i comunitàries, alberga també una comunitat mixta de tallers, Maker spaces, Fab Labs, universitats, institucions de recerca, restaurants, empreses i moviments socials actius, que fomenten nous valors per Barcelona.\nEl primer tinent d’alcaldia, Gerardo Pisarello, ha destacat que “a Barcelona volem aprofitar les oportunitats que comporta la revolució tecnològica que estem vivint i posar-la al servei de la ciutadania”. Segons Pisarello, “totes les grans polítiques públiques que es fan a la ciutat, en matèria energètica, alimentària, de mobilitat, de transport, estan travessades per aquesta revolució tecnològica i aquest canvi digital”.\nEl màxim responsable municipal en matèria de política econòmica, tecnològica i de planificació estratègica, ha defensat que “volem una economia que es basi en la reindustrialització 4.0, una economia arrelada al territori, que doni oportunitats a la nova manufactura vinculada a les noves tecnologies, i que compti amb la participació de la gent i als barris, com el Poblenou, on existeix tot aquest ecosistema de creadors, innovació digitals, makers, petits artesans, centres de recerca en matèria tecnològica”.\nEncapçalats per l’alcaldessa, Ada Colau, una comitiva municipal ha tingut ocasió de fer un recorregut i conèixer alguns dels projectes que es lideren des de Leitat, Fab Lab Barcelona i el teixit associatiu del Poblenou Urban District, que corroboren la importància d’aquest barri com a nucli impulsor d’una iniciativa que aspira a fomentar la sobirania dels ciutadans i la democratització de la producció per expandir-se a la resta de districtes.\nL’impuls conjunt d’un nou sistema productiu\nEl projecte Poblenou Maker District: Fem Barri vol impulsar aquest sistema productiu i de consum sostenible, aprofitar els processos de reindustrialització amb alt valor afegit gràcies a l’ús de tecnologies punteres, la fabricació digital, la impressió 3D, etc… Es tracta, en definitiva, de fomentar una nova política industrial (la indústria 4.0), per fer que el Poblenou esdevingui un pilot de Ciutat Maker, un prototip de ciutat oberta, col·laborativa, democràtica, productiva, creativa i innovadora, que dona suport a la producció local i a la manufactura avançada.\nAquests processos, a la vegada, van lligats a potenciar les estratègies de KM0, la producció local de valor afegit amb intervencions a petita escala, que posen èmfasi en les economies circulars i col·laboratives, i que tenen sempre una base de compromís cívic i participació ciutadana. També es pretén fomentar dins de la indústria local elements com la sostenibilitat o el reciclatge i desenvolupar el concepte d’upcycling, que es basa no només en reutilitzar elements, sinó en transformar-los de manera creativa per donar-los nous usos.\nEl Poblenou Maker District: Fem Barri, promogut per la comissionada de tecnologia i innovació digital, Francesca Bria, està alineat amb la visió internacional del Fab City, la construcció d’un nou paradigma per a les ciutats, que permeti reduir, la seva petjada ambiental i social, a través de la producció local d’aliments, energia i productes, i mitjançant l’intercanvi de coneixement a nivell mundial, utilitzant el poder del moviment Maker i la xarxa global Fab Lab. Barcelona és líder global en aquest projecte. Actualment, la iniciativa mundial Fab City, la formen 16 membres, 12 ciutats i regions com Amsterdam, París, Barcelona, Shenzhen, Detroit, Boston, Cambridge, Kerala (Índia), etc… Al 2018, Barcelona organitzara la conferencia Fab City Summit en el marc del Fab14 a París.\nPer impulsar aquest model d’economia circular, l’Ajuntament impulsarà polítiques que facilitin l’accés al finançament d’aquestes iniciatives que contribueixen a resoldre reptes ciutadans mitjançant la tecnologia, i ha avançat que es vol explorar la possibilitat de lligam del sistema d’innovació amb la compra pública. En aquest sentit, es llançaran iniciatives de finançament a aquesta comunitat, en concret una línia de subvenció per projectes d’Innovació Social Digital (DSI) de 300.000 euros (5 projectes de 50.000 euros i 5 projectes de 10.000 euros). També es promouran tallers i jornades de treball amb les entitats del barri per co-crear polítiques públiques per fomentin aquesta nova economia i donin embranzida al projecte.\nAlguns dels espais referents que formen part del projecte i que avui s’han reunit amb l’alcaldessa:\nLEITAT, Centre tecnològic\nAssociació privada d’industrial sense ànim de lucre, LEITAT és un Centre Tecnològic que té com a objectiu col·laborar amb empreses i institucions afegint valor tecnològic tant als productes com als processos. Centra les seves tasques en la investigació, el desenvolupament i la innovació industrial (R + D + 2i).\nDes de LEITAT es promouen projectes de I+D orientats al mercat, en els sectors químic, de l’energia i el medi ambient, la biotecnologia, l’obtenció de nous materials i nanomaterials, i la millora productiva de processos industrials.\nEl Fab Lab es el primer i més avançat laboratori de fabricació digital de Europa i el Green Fab Lab, situat a Collserola, és el també el primer laboratori de fabricació digital que te com a objectiu la autosuficiencia a tots els nivells.\nEl Fab Lab Barcelona forma part de l’Institut d’Arquitectura Avançada de Catalunya, i desenvolupen diferents programes educatius i d’investigació relacionats amb les múltiples escales de l’hàbitat humà. És també seu global, en col·laboració amb la Fab Foundation i el Centre for Bits and Atoms del MIT, de la coordinació del programa Fab Academy\nUna associació fundada a principis de 2012 per la Claudia Costa i Glòria Morera que té com a objectiu promoure l’àrea del Poblenou com el nou districte d’Art i Creativitat de Barcelona. És a Poblenou on coexisteixen edificis ultra-moderns com la Torre Agbar o el Design Hub de Barcelona amb antics magatzems, galeries d’art, organitzacions, estudis de disseny, agències de publicitat, centres d’educació superior, empreses de producció, hotels i restaurants.\nDes dels seus inicis, l’associació Poblenou Urban District ha treballat per establir el barri com el més nou epicentre cultural i empresarial dins el marc metropolità de Barcelona, seguint empreses similars en altres ciutats com el Wynwood Arts District de Miami o el Meat Packing District a Nova York.\nPoblenou està travessant una imparable transformació liderada per la comunitat creativa promoguda pel Districte Urbà de Poblenou. Reinventa i genera propostes que situen aquest centre postindustrial en l’avantguarda de Barcelona.\nEl restaurant LEKA ha estat servint al Poblenou des de 1984. Serveixen cuina casolana de mercat amb vocació internacional, esmorzars, entrepans variats, menús diaris i menjar per emportar. L’establiment de tota la vida ara llueix decoració i mobles de Fab Lab (IAAC) i uniformes dissenyats pels alumnes de disseny de moda de la Bau, centre universitari de disseny. D’aquesta manera crea una sinèrgia entre els espais associats a Poblenou Urban District.\nAtta33 és un espai versàtil dedicat a la fabricació d’idees. Aquesta nau industrial de 400 mts2 conté un coworking i taller de fabricació digital que busca acollir esdeveniments i projectes que inspirin i deixin una empremta.\nTransfoLAB BCN està situat en un antiga fabrica de peces de cotxes transformada en un espai compartit per a makers, arquitectes, dissenyadors i aficionats amb l’interès en el disseny i l’experimentació amb la recuperació de\nresidus. És un espai vibrant d’idees, innovació i creativitat equipat, entre d’altres, d’un taller (treball de la fusta, el ferro, la pintura…), d’un espai on dissenyar i inventar, un Showroom i una reserva de materials reciclables per a fer-ne creacions. Forma part del “Fab City Prototype”.\nBarcelona, ciutat pionera en el camp de la Industria 4.0 i la manufactura avançada\nEl fet que la ciutat de Barcelona és pionera en el camp de la Industria 4.0 i la manufactura avançada ho demostra que compta amb el primer Fab Lab de la Comunitat Europea i que l’Ajuntament de Barcelona s’ha convertit en la primera administració pública que ha impulsat una xarxa de laboratoris de fabricació digital anomenats Ateneus de Fabricació, que permeten involucrar a tothom en l’ús i desenvolupament de tecnologies participatives, on les persones fabriquen les seves eines i projectes reals, el que els converteix en una eina per a la inclusió social i la millora de la ocupació a la ciutat.\nPer seguir impulsant aquesta comunitat existent al Poblenou, al mes de març s’impulsaran tallers i jornades de treball amb les entitats del barri per co-crear quines polítiques publiques es poden impulsar per a donar embranzida i visibilitat al projecte: districte, veïns i les veïnes, makers, universitats i empreses i també Barcelona Activa, per fomentar la industria 4.0, vinculada al pla de desenvolupament econòmic del districte.\nTambé es treballa amb la idea de poder celebrar una Maker’s Faire a Barcelona, al mes de juny, amb l’objectiu de posar en contacte i mostrar el treball d’inventors, creadors, manetes, hackers, artesans, científics amb la intenció de promoure la imaginació, la creativitat i l’aprenentatge de noves habilitats i acostar la industria 4.0, la robòtica i les potencialitats del la impressió 3D i la fabricació digital a totes les edats.


Carrefour llença una oferta de 6.500 llocs de treball\nA Catalunya ja s'ha complert el compromís amb 900 noves incorporacions\ndimecres, 12 de juny 2019 - 09:52h\nCarrefour ja ha començat a contractar per a la campanya d'estiu | Cedida\nCarrefour també és un dels supermercats que ja es prepara per a l'arribada de l'augment de feina durant els mesos d'estiu i, per aquest motiu, ha llençat una forta de 6.500 ofertes de treball. Tal com han explicat des de la mateixa empresa, l'objectiu és reforçar aquelles botigues ubicades en zones on més augmenta l'afluència de clients durant els mesos de vacances.\nPer aquest motiu, està previst que a Andalusia es contractin fins a 1.000 persones i, a Catalunya, ja s'ha complert el compromís amb 900. Per la seva banda, a la Comunitat Valenciana, Carrefour ha llençat més de 1.500 ofertes de treball, mentre que a les Illes Balears, Canàries, Madrid, Múrcia i Galícia, és on es concentren gran part de les ofertes de treball.\nUna clara orientació comercial i atenció directa al client\nCarrefour busca un perfil en concret que pugui satisfer la demanda dels clients durant aquesta època de pic de feina. En aquest sentit, els potencials dels candidats han de ser una clara orientació comercial i atenció directa al client, així com la capacitat de treball en equip.\nReferent als llocs de treball que ocuparan els candidats, la majoria es destinaran a les àrees comercials on es té més relació directa amb el client, com les caixes, reposadors de lineals o les secciones d'informàtica i electrònica. Per a formalitzar la candidatura s'ha d'accedir a la borsa de treball que la mateixa empresa té a la seva pàgina web i emplenar els requisits que demanen.\nEmplenar el formulari de la seva pàgina web\nConcretament, a l'espai 'Treballa amb nosaltres', es pot accedir a les ofertes de feina que ja ha llençat la cadena una vegada emplenat el formulari amb la informació personal i curricular del candidat. Tot i que en la majoria de casos no es demana una formació específica, sí que es valora una experiència prèvia en el sector de l'atenció al client. Així doncs, tots els interessats ja poden formalitzar la seva candidatura i esperar ser un dels escollits per a treballar a Carrefour durant els mesos d'estiu.\nTreball Estiu Carrefour


Cs repta Guardiola a qualificar Alemanya o els EEUU d'"estat totalitari" - Empordà\nLa líder de Ciutadans a Catalunya. ACN\nLa portaveu de Cs, Inés Arrimadas, ha qualificat de "curiós" que l´entrenador del Manchester City Pep Guardiola no es refereixi a Alemaya o els Estats Units com a "estat totalitari", com sí que va fer aquest diumenge respecte a l´Estat espanyol, quan els dos països, segons Arrimadas, tenen la mateixa legislació que l´Estat i impedeixen els referèndums d´autodeterminació als seus territoris. "És curiós la manca de rigor i la diferència de criteri", ha afirmat la portaveu de Cs a la roda de premsa posterior a l´executiva del partit.\nTambé ha fet referència a la carta que el president de la Generalitat enviarà al Congrés per demanar explicar el referèndum a la cambra baixa, però no en una sessió que acabi amb una votació. "Puigdemont està encantat amb els monòlegs, escrivint cartes o fent articles, però s´arronsa quan ha de fer un debat o una votació on pot perdre allà on resideix la sobirania", ha dit Arrimadas.\nSegons Arrimadas, Puigdemont no vol "donar la cara" al Congrés ni assumir la seva responsabilitat, i "l´únic que realment pot fer pel futur dels catalans" és "·convocar" unes eleccions. Segons la portaveu de Cs, la Generalitat és un govern "sense rumb ni alternativa".\nTambé ha assegurat que la moció de censura d´Iglesias a Rajoy és un "xou" que només busca donar protagonisme a Podem, i ha posat en dubte que el candidat "pitjor valorat" en les enquestes, en referència a Iglesias, es presenti com a alternativa a Rajoy.


La justícia alemanya deixa Puigdemont en llibertat i descarta el delicte de rebel·lió\nterritoris.cat 19:37 05/04/18\ndeixa llibertat alemanya justícia puigdemont delicte\nCarles Puigdemont, president de la Generalotat\nEl Tribunal d'Schlewsig-Holstein ha deixat Carles Puigdemont en llibertat sota fiança de 75.000 euros i descarta el delicte de rebel·lió del qual se l’acusa. En un comunicat, el jutge d'Schleswig-Holstein ha explicat que han descartat la petició d’extradició pel delicte de rebel·lió i que només es tramitarà la petició pel delicte de malversació de fons.\nEl tribunal alemany especifica que no hi ha una persecució política contra Puigdemont i se centra en les causes jurídiques, d’aquesta manera no es pot acceptar la rebel·lió perquè actes que se li atribueixen no serien punibles a Alemanya segons la legislació vigent, ja que no es compleix el requisit de la violència.\nL’entorn de Puigdemont prepara la tramitació de la fiança que obligarà al president de la Generalitat a quedar-se a Alemanya on serà citat a declarar i haurà d’esperar fins la resolució del cas, que pot tardar fins un màxim de dos mesos.\nCreu Roja celebra el Dia Mundial de la Salut al territori lleidatà\nLa fase territorial dels Premis Enric Farreny-Sambori Òmnium incrementa la participació d’alumnat


S’aprova la concessió de Can Batlló a l’Associació Espai comunitari i veïnal autogestionat | Participació ciutadana\nS’aprova la concessió de Can Batlló a l’Associació Espai comunitari i veïnal autogestionat\nParticipació. Els 13.000 metres quadrats del recinte es gestionaran usant per primera vegada la fórmula d’iniciativa autogestionada sense ànim de lucre.\nLa cessió és una de les accions principals del programa Patrimoni ciutadà d’ús i gestió comunitària.\nLa Comissió d’Economia i Hisenda de l’Ajuntament de Barcelona va aprovar dimarts 19 de març la concessió definitiva de més de 13.000 metres quadrats en diferents espais de Can Batlló a l’Associació Espai comunitari i veïnal autogestionat de Can Batlló.\nAquesta figura, utilitzada per primer cop a Barcelona, a Catalunya i a l’Estat espanyol, inclou el balanç comunitari com una eina d’avaluació i seguiment i la valoratizació del retorn social que comporta una concessió administrativa d’aquestes característiques, comptabilitzant el cost que tindria si els serveis que ofereix Can Batlló els realitzés directament l’Ajuntament.\nDurant l’any 2017, va haver-hi un total de 48.000 persones usuàries que van participar en un total de 849 activitats i que van suposar unes 82.185 hores de treball voluntari. S’ha quantificat que cada euro que l’Ajuntament de Barcelona inverteix a Can Batlló suposa un retorn per a la ciutat de més de 5 euros.\nLa concessió serà per 30 anys amb possibilitat de 2 pròrrogues de 10 anys cadascuna, durant els quals es faran avaluacions bianuals a través del balanç comunitari que ha de permetre conèixer l’impacte comunitari i el retorn social dels projectes que conformen Can Batlló. A més, es presentarà una memòria anual i es crearà una Comissió de Seguiment paritària entre les parts implicades, l’Ajuntament i l’Associació.\nLa cessió és una de les accions principals del programa Patrimoni ciutadà d’ús i gestió comunitària, un nou marc que el Consistori impulsa des de l’any 2016 partint de la consideració que “allò públic” pot esdevenir “allò comú” a partir de promoure noves formes d’interacció entre la institució pública i iniciatives ciutadanes comunitàries.\nContracte concessió Can Batlló\nPlec de clàsules reguladores de la concesió d'ús de Can Batlló


Un pèrit diu que al Madrid Arena hi va haver "una ensopegada en cadena" - Regió7 :: El Diari de la Catalunya Central\nUn pèrit diu que al Madrid Arena hi va haver "una ensopegada en cadena"\nUn pèrit ha afirmat en el judici del Madrid Arena que l'incident ocorregut la nit de l'1 de novembre del 2012, que va causar la mort de cinc joves, no pot anomenar-se una allau, sinó que va ser una "ensopegada en cadena amb caiguda" que va provocar un amuntegament però no una emergència.\nIgualment, ha sostingut que les allaus prèvies a la mortal no van ser tals, ja que es tractaven de grups de 20 o 30 persones que es movien en massa en un moment determinat. "Una allau ha de ser sobtada i imparable", ha afegit.\nS'ha referit a l'espai on es va produir la tragèdia com "gran i excessiu" per facilitar el moviment de persones, tot i que ha dit que tenint en compte que a prop hi havia "dos vomitoris molt més buits" amb una "afluència escassíssima de persones". Ha manifestat que en el seu informe va apreciar molts vomitoris tancats que van elevar el risc d'un accident. "Per a mi va ser excessiu", ha destacat.\nEl pèrit, a més, ha negat al llarg de tota la declaració que al Madrid Arena es produís una situació d'emergència que impliqués evacuar el pavelló. "No passa res dins de la pista, no he apreciat en tot el procés cap emergència", ha postil·lat.